**OSEBNA IZKAZNICA PROJEKTA**

|  |
| --- |
| **Naziv javnega razpisa:****Javni razpis za krepitev zmogljivosti NVO za zagovorništvo in izvajanje javnih storitev 2015-2019** |
| **Predmet in namen javnega razpisa/poziva:****Predmet javnega razpisa je sofinanciranje projektov horizontalne mreže NVO na nacionalni ravni, regionalnih stičišč NVO ter vsebinskih mrež NVO na nacionalni ravni in je razdeljen v tri sklope:****SKLOP 1: Sofinanciranje projekta horizontalne mreže NVO na nacionalni ravni;****SKLOP 2: Sofinanciranje projektov regionalnih stičišč NVO;****SKLOP 3: Sofinanciranje projektov vsebinskih mrež NVO na nacionalni ravni.****Namen razpisa je krepitev zmogljivosti NVO za zagovorništvo, za organizacijski razvoj NVO in za izvajanje javnih storitev tj. krepitev čezsektorskega sodelovanja, povezovanja in vzpostavljanja partnerstev z namenom reševanja družbenih izzivov.****V okviru 11. prednostne naložbe Operativnega programa so se nadaljevale in nadgradile storitve podpornega okolja za NVO z namenom dolgoročnega razvoja in učinkovitega sodelovanja nevladnih organizacij pri pripravi in izvajanju javnih politik.**  |
| **Upravičenec** | **Društvo za razvijanje prostovoljnega dela Novo mesto** |
| **Spletna stran upravičenca/projekta** | [**www.nevladnik.info**](http://www.nevladnik.info) |
| **Projektni partnerji *(če je relevantno)*** | **Turistično društvo Kočevje** |
| **Sklop javnega razpisa** | **Sklop 2: Sofinanciranje projektov regionalnih stičišč NVO** |
| **Naziv projekta** | **Regijski NVO center - stičišče nevladnih organizacij regije JV Slovenija** |
| **Višina dodeljenih sredstev** | **380.000,00 €** |
| **Obdobje izvajanja projekta** | **1. 11. 2015 – 30. 9. 2019** |
| **Doseženi rezultati projekta po specifičnih ciljih:****1. specifični cilj: Okrepiti informiranost, organizacijsko, strokovno in zagovorniško usposobljenost NVO, ki imajo potencial za naslavljanje lokalnih potreb in s tem prispevati k trajnosti NVO in njihovi večji vlogi pri izvajanju javnih storitev**Regijski NVO center je vzpostavil več različnih kanalov, s pomočjo katerih je posredoval relevantne informacije tako NVO-jem kot ostalim deležnikom in širši skupnosti: spletna stran stičišča [www.nevladnik.info](http://www.nevladnik.info) (3475 obvestil ali povprečno 72/mesec), e-NVO novice (77 paketov ali 1,6/mesec), FB stran (249 objav ali 5/mesec). V MONM smo bili člani uredniškega odbora občinskega glasila, v katerem smo redno objavljali članke o vsebinskem prispevku NVO h kakovosti življenja v občini (26 zgodb). O prispevku NVO smo širšo javnost ozaveščali s preglednimi prispevki v medijih (4) in predstavitvami na vsebinskih dogodkih drugih organizatorjev, kot so sejmi, športni dogodki, okrogle mize, posveti, razvojne konference itd. (12 dogodkov).Storitve za boljšo splošno usposobljenost NVO vodimo pri cilju 5: krajša individualna svetovanja in splošne delavnice: npr. zaključni račun za društva in zavode, varstvo osebnih podatkov, predstavitev Zakona o NVO, kako pripraviti prijavo na razpis.V obsežnejši in poglobljen program individualnega mentorstva, s katerim smo zasledovali boljši organizacijski, strokovni in zagovorniški razvoj, je bilo vključenih 15 NVO. Zanje smo izvedli ali jim pri drugih strokovnjakih omogočili **35 usposabljanj in jim nudili individualno podporo v obsegu 919 ur**. Okrepile so se na naslednjih področjih:* Organizacijski razvoj: pridobivanje novih finančnih virov, finančno načrtovanje in poslovanje, strateško načrtovanje, poslovno modeliranje, projektno vodenje, upravljanje s človeškimi viri, varovanje osebnih podatkov, komunikacija z različnimi deležniki, statusnopravne zadeve
* Strokovni razvoj: razvoj izdelkov, storitev in doživetij gozdnega turizma, uporaba družbenih omrežij za promocijo specifičnih produktov, dobre prakse v turizmu, prilagajanje produkta ciljnim skupinam, dobre prakse pri urejanju prostora, grafično oblikovanje
* Zagovorništvo: orodja za boljšo participacijo v odločevalskih procesih na lokalni, nacionalni in evropski ravni (pobude in peticije, participatorni proračun, medorganizacijsko sodelovanje), zagovorništvo na področju lokalnih kulturnih politik, priprava kampanj na temo prostovoljstva, urejanje začasne rabe prostora

Rezultati podpore so:* okrepljene NVO so se začele odzivati na potrebe v svojih okoljih in razvile 7 novih storitev: turistična kolesarska tura, poletna likovna šola, ponudba celotne organizacije športnih priprav za klube, platforma za vseslovensko spodbujanje proste igre otrok Slovenija se igra, nov model izobraževanja za socialno podjetništvo, prodajalna second-hand oblačil, plezalna šola za otroke, teambuilding)
* zagovorniško okrepljene NVO so izboljšale pogoje za kakovost življenja občanov in za delovanje svojih organizacij: dosegle so montažo slušne zanke za naglušne v sejno sobo OS MONM, uspešno uredile področje zapuščenih živali v MONM (dosegle razpis za sterilizacije/kastracije mačk), zagotovile transparentnejšo rabo občinske infrastrukture, si uredile uporabo občinskih prostorov po principu začasne rabe in si na ta način prihranile cca. 80.000 € stroškov za najemnine.
* organizacijsko okrepljene NVO so pomladile svoja članstva, dosegle večje učinke svojih storitev zaradi izboljšane komunikacijske in strokovne usposobljenosti, začele pridobivati sredstva iz virov, ki jih prej niso uporabljale (npr. 58.000 € na razpisu CLLD)

**2. specifični cilj: Prispevati k večji vlogi NVO pri oblikovanju lokalnih/regionalnih politik**V sodelovanju z NVO in lokalnimi samoupravami v regiji JV Slovenija smo se v petih upravnih enotah **aktivno lotili urejanja 17 lokalnih izzivov, hkrati pa sistemsko izboljševali pogoje za delovanje NVO**. Nekatere izzive smo urejali sami kot stičišče, večino pa v sodelovanju z okrepljenimi NVO-ji in s pomočjo vzpostavljenih medsektorskih lokalnih partnerstev. Na 14 področjih smo dosegli pozitivne premike, na treh pa se zastavljeni procesi niso dolgoročno obdržali ali pa razmere niso omogočale aktivnih posegov.* Nestrpnost, ksenofobija in naslavljanje begunske krize (zbran nabor integracijskih praks iz tujine, pripravljene za implementacijo, MONM se je aktivno zavzela za svojega afganistanskega občana, ki ga država želi po 5 letih deportirati)
* Pomanjkanje informacij za mlade istospolno usmerjene izven Ljubljane (v Novem mestu vzpostavljena skupina za samopomoč, organizirano preventivno testiranje za spolno prenosljive bolezni)
* Nevidna vloga žensk v zgodovini Novega mesta (identificiranih 13 žensk, ki so prispevale k razvoju in so zdaj predstavljene na posebni spletni strani, vzpostavljena je tudi tematska pešpot)
* Odsotnost regijske projektne pisarne (vzpostavljena regijska pisarna, ki na letni ravni vzpostavi x novih partnerstev in generira evropska sredstva)
* Slab dostop invalidov z okvaro sluha do informacij (v Novem mestu vgrajena slušna zanka v prostorih občinskega sveta)
* Odsotnost prostora za varno, a nenadzorovano igro (vzpostavljen model Slovenija se igra, uspešen proces vzpostavljanja doživljajskega igrišča)
* Premajhna izraba odpadkov kot potencialnih materialnih virov in prevelik odstotek odloženih odpadkov (vzpostavljena prva slovenska spletna platforma za izmenjavo odpadnih virov med podjetji)
* Prazni poslovni prostori v Novem mestu in neustrezna raba prostora (zbrani natančni podatki o lokacijah praznih prostorov, izvedena srečanja lastnikov in potencialnih uporabnikov začasne rabe, vzpostavitev pilotne pisarne celovite urbane prenove Urbanka)
* Problem identitete prebivalcev Kočevja (vzpostavljen nov turistični produkt, ki uspešno združuje več identitet)
* Neizrabljeni lokalni viri za ekonomsko okrepitev Bele krajine (vzpostavljena nova storitev – organizacija športnih priprav za klube)
* Povečanje števila zapuščenih živali v Novem mestu in okolici (urejeno subvencioniranje sterilizacij lastniških živali)
* Slaba izraba in upravljanje javne infrastrukture za plezanje v Mirni Peči (nedokončano)
* Slaba lokalna samooskrba (prenos sistema izmenjave semen in sadik avtohtonih vrst v Novo mesto ter prenos znanj za ekološko pridelavo hrane, ki pa se dolgoročno ni obdržal)
* Pomanjkanje priložnosti za aktivno udejstvovanje mladih v Metliki (oživitev Kluba za mlade)
* Neizrabljene prazne nepremičnine v lasti starejših občanov v Črnomlju
* Nesodelovanje lokalnih NVO v Ribnici, ki nujno potrebujejo povezovalca
* Pomanjkanje storitev za mlade z motnjo ADHD

V nekaterih primerih je bilo treba najprej pripraviti analizo stanja in/ali poseči v predpise in/ali vplivati na način razmišljanja pristojnih:**5 analiz:*** analiza načrtovanih in izvedenih projektov krajevnih skupnosti v MONM ter splošna analiza urejanja prostora
* analiza urejanja področja zapuščenih živali v regiji
* analiza plezalne infrastrukture na Dolenjskem in pogojev za uporabo v Občini Mirna Peč
* 2 analizi financiranja NVO v 6 občinah (Trebnje, Kočevje, Ribnica, Metlika, Črnomelj, Novo mesto), ki vključujeta priporočila za občine, kako izboljšati javne razpise za NVO

**9 sprememb predpisov ali politik (s pomočjo skupnih zagovorniških akcij):*** Uspešna pobuda za uvedbo sofinanciranja sterilizacij/kastracij lastniških mačk kot ukrepa za zmanjšanje naraščajočega števila zapuščenih živali
* Uspešna pobuda za montažo slušne zanke v dvorano občinskega sveta MONM kot (simbolni) ukrep za izboljšanje dostopa invalidov do informacij
* Odprta vnovična javna razprava o že potrjenem Konservatorskem načrtu prenove mestnega jedra Novega mesta, ki je onemogočal spremembe v izboru javnih plastik v Novem mestu – to pa ovira postavitev obeležij ženskam, ki so prispevale k razvoju mesta
* Sprememba Pravilnika o spominskih obeležjih MONM: Spremenjen pravilnik je podlaga za imenovanje komisije, ki bo odločala, ali lahko v spomeniško zaščitenem mestnem jedru Novega mesta vzpostavimo tematsko pot z obeležji pozabljenih žensk Novega mesta.
* Uspešna pobuda za izboljšanje upravljanja s plezalno infrastrukturo v Občini Mirna Peč: transparentnejša in učinkovitejša izraba, ki omogoča športno vadbo širšemu krogu ljudi, promovira plezanje kot zelo zdravo obliko gibanja, poviša prilive v občinsko blagajno
* Uspešna pobuda, da se MONM vključi v program Eurodysee – pripravništvo za mlade v tujini (ni še izvedena)
* Oblikovanje Strategije LAS: regionalno stičišče smo umestili v seznam obstoječih razvojnih struktur; NVO sektor opredelili kot potencial za razvoj podeželja; na področju vključevanja ranljivih skupin smo redefinirali najbolj ranljive, da je dokument sledil realnemu stanju na terenu (mladi, starejši, brezposelni, osebe s posebnimi potrebami ter osebe z različnimi vrstami odvisnosti ali/in duševnimi stiskami, migranti)
* Izboljšave pri izvajanju javnih razpisov na lokalni ravni v MONM in v Kočevju.

**3. specifični cilj: Okrepiti čezsektorsko povezovanje in sodelovanje za reševanje lokalnih potreb (npr. na področju izobraževanja, usposabljanja, zdravja, zaposlovanja, varstva okolja/narave, urejanja prostora, socialnih storitev, dostopnosti kulturnih dobrin, ipd.)**Da bi lažje naslovili v cilju 2 naštete lokalne izzive (in še nekaj drugih), smo spodbudili organizacije iz vseh sektorjev, da združijo svoja znanja in vire. Tako smo vzpostavili 11 lokalnih (medsektorskih) partnerstev. Partnerji so se skozi čas tudi menjali. Rezultat njihovih akcij je med drugim tudi **8 novih trajnostnih storitev za občane (podčrtane):*** **Obnova Baze 20 – spomenika nacionalnega pomena v občini Dolenjske Toplice, ki je vrsto let propadal. R**azrešena so upravljavska in lastniška razmerja, poteka fizična obnova objektov. Partnerji: Občina Dolenjske Toplice, Dolenjski muzej, Zavod za varstvo kulturne dediščine Novo mesto, OE Novo mesto, Zavod za varstvo narave, OE Novo mesto, Gozdno gospodarstvo, stičišče Združenje borcev za vrednote NOB Dolenjske, Društvo za vzdrževanje partizanskih grobišč v Kočevskem Rogu, Slovenski državni gozdovi, stičišče in občasno vključevanje pristojnih ministrstev.
* **Vzpostavitev nove identitete kraja in razvoj novega turističnega produkta »Življenje v objemu gozdov« v občini Kočevje,** ki temelji na gozdnem turizmu. Partnerji: Turistično društvo Kočevje, Zavod Putscherle, Društvo tabornikov rodu svobodnega risa Kočevje, Lesart d. o. o., Društvo Zdrav.si, Pokrajinski muzej Kočevje, Društvo Amonet, Iniciativa Urbani brlog.
* **Vzpostavitev podpore istospolno umerjenim mladim v regiji**. Mladi LGBT+ so dobili skupino za samopomoč in možnost brezplačnega testiranja za spolno prenosljive bolezni. Partnerji: Društvo Legebitra, stičišče.
* **Senzibilizacija občin in javnosti za vprašanje migracij**, kar je v regiji, ki zaradi močnega gospodarstva generira veliko tuje delovne sile, zelo aktualno. Zasnovan promocijski material Vrečke Artimani (vrečke iz recikliranega materiala s potiskom je zasnovala oseba z izkušnjo priseljenstva. Koncept pripomore k boljšemu sprejemanju priseljencev, hkrati pa spodbuja socialno podjetništvo mladih oseb z izkušnjo priseljenstva). Partnerji: Mestna občina Novo mesto, Inštitut za slovensko izseljenstvo in migracije ZRC SAZU, srednje šole, stičišče.
* **Vzpostavljanje samooskrbe v Novem mestu**. Partnerji: Združenje ekoloških kmetov Dolenjske, Posavja in Bele krajine, Čajarna Stari most, stičišče.
* **Vzpostavljanje doživljajskega igrišča v Novem mestu, ki otrokom nudi prostor za prosto igro**. Partnerji: Društvo Naturo, Krajevna skupnost Majde Šilc, Mestna občina Novo mesto.
* **Reprezentacija enakosti med spoloma v javnem prostoru (Pozabljena polovica Novega mesta):** vzpostavljena spletna stran s predstavitvami izbranih 13 žensk, ki so prispevalek razvoju mesta, a jih zaradi zgodovinske zapostavljenosti ne poznamo. Vzpostavljena nova občinska tematska pešpot, na kateri bodo morda lahko postavljena tudi spominska obeležja ženskam) Partnerji: Mestna občina Novo mesto, stičišče Založba Goga, Društvo Est=etika, Knjižnica Mirana Jarca Novo mesto, Zavod za varstvo kulturne dediščine, OE Novo mesto, Dolenjski muzej, Slavistično društvo Dolenjske in Bele krajine.
* **Vzpostavljena prva slovenska spletna platforma e-Simbioza za izmenjavo odpadnih virov med podjetji,** kar prispeva k promociji krožnega gospodarstva in zmanjševanju količine odloženih odpadkov. Partnerji: Komunala Novo mesto, Fakulteta za informacijske študije v Novem mestu, Društvo za razvijanje prostovoljnega dela Novo mesto.
* **Vzpostavitev koncepta pisarne celovite urbane prenove (Urbanka)**, ki ne le spodbuja participacijo občanov pri urejanju urbanega prostora, temveč pripravi poročilo o predlogih prebivalstva in en predlog tudi realizira. Po zamisli občanov je Novo mesto uredilo nov kotiček v mestnem jedru, t. i. Skriti vrt. Partnerji: Krajevna skupnost Center, Društvo EST=etika, Zavod Zora, Društvo Novo mesto, Mreža za prostor, kolesarska mreža, stičišče in posamezniki.
* **Razvoj področja mladinskega dela v Novem mestu**. Mladi imajo realne možnosti za celostno reševanje svojega položaja, vključno z zaposlitvijo. Vzpostavljena sta projektni svet mladih in sistem prenosa dobrih praks iz EU (Europe Goes Local – Logbook), na voljo je usposabljanje za mladinske delavce z možnostjo pridobitve naziva v NPK. Partnerji: stičišče, Mestna občina Novo mesto, Zavod Novo mesto, Odbor za mladino OS MONM, Društvo novomeških študentov, novomeške visoke šole in fakultete, mreža MaMa, Movit, Urad RS za mladino, Mestna občina Ljubljana, Občina Brežice.
* **Povezane počitniške dejavnosti v Kočevju.** Ogrlica počitniško-poletnih delavnic. Partnerji: Turistično društvo Kočevje, Pokrajinski muzej Kočevje, Klub mladih Kočevje, Tržnica Kočevje in Center ponovne uporabe Kočevje.

Dve novi storitvi za občane:* Razpis MONM za sofinanciranje kastracij in sterilizacij lastniških mačk: Novomeščani imajo od oktobra 2019 možnost preko novega razpisa pridobiti subvencijo za sterilizacijo/kastracijo mačk, s čimer se bo zmanjšalo število nelastniških živali in s tem prenosljivih bolezni.
* Pripravili smo Priročnik za izvedbo participativnega proračuna v krajevnih skupnostih v Novem mestu: katera koli krajevna skupnost se lahko s pomočjo priročnika po korakih loti uvedbe participativnega proračuna, s katerim lahko doseže izvajanje projektov, ki so v neposrednem interesu krajanov, širši konsenz o investicijah, občutek sodelovanja in povezanosti.

**4. specifični cilj: Okrepiti vlogo regionalnega stičišča z namenom izboljšanja položaja ter pogojev za delovanje NVO (v odnosu do občin, kjer so sedeži upravnih enot, do regionalnih razvojnih agencij, ipd.)**Ves čas smo spremljali in analizirali pogoje za delovanje NVO v občinah in se odzivali, kadar je kazalo, da se lahko poslabšajo (npr. nižanje ali ukinjanje postavk v občinskih proračunih, neustrezni razpisni pogoji in merila za ocenjevanje vlog, neupoštevanje specifik NVO sektorja pri načrtovanju lokalnega/regionalnega razvoja itd.). V sodelovanju z NVO, razvojnimi agencijami, občinskimi svetniki in ostalimi deležniki smo izpeljali več akcij/aktivnosti/posvetovanj, s pomočjo katerih smo vplivali na boljšo učinkovitost in uspešnost NVO ter prepoznavnost njihove vloge v skupnosti:* Zavzemanje za ohranitev oz. povišanje sredstev za sofinanciranje NVO: sredstva na razpisu MONM za sofinanciranje NVO s področja socialnega in zdravstvenega varstva, ki so se v prvem predlogu proračuna znižala za 10.000 €, so ostala na enaki ravni.
* Promocija Priročnika o izvajanju občinskih razpisov po posameznih občinah in na seji Razvojnega sveta regije JV Slovenija: v priročniku so navodila za transparentno in učinkovito izvedbo javnih razpisov za NVO na lokalni ravni. Ker priročnik vsebuje tudi vzorce obrazcev, je implementacija rešitev zelo enostavna, posamezne rešitve (predplačila, večletno financiranje, upoštevanje ZPRost …) so z našo pomočjo uvedle nekatere občine v regiji, npr. Mestna občina Novo mesto, Kočevje.
* Promocija uporabe mehanizmov, ki so NVO-jem na voljo za premoščanje sistemskih težav: Garancijska shema za Dolenjsko, razpis Slovenskega regionalnega razvojnega sklada »JR za predfinanciranje razvojnih projektov in kmetijski gospodarstev«: partner TD Kočevje je pridobilo 80 % predfinanciranje svojega CLLD projekta
* Izvedba vseslovenske kampanje Šola za župane, ki je v času pred lokalnimi volitvami 2018 potekala v 15 krajih po vsej Sloveniji ter spodbujala dialog in sodelovanje med politiko in skupnostjo, predvsem pa vsebinske razprave o aktualnih potrebah v skupnostih. V regiji JV Slovenija smo poseben poudarek namenili trem temam: 1. Kako mlade, ki odhajajo za boljšimi priložnostmi, zadržati v lokalnih skupnostih z ustrezno ponudbo, 2. Kako prilagoditi javne prostore in storitve različnim vrstam invalidnosti in doseči večjo samostojnost in vključenost teh oseb, 3. Kako vključevati javnost v načrtovanje, pripravo in izvajanje javnih politik.
* Promocija Smernic za vključevanje občanov v procese določanja v občini.
* V sodelovanju s CNVOS in drugimi regionalnimi stičišči smo sistematično spremljali izvajanje mehanizma CLLD: od vzpostavljanja lokalnih partnerstev LAS, priprave lokalnih razvojnih strategij do javnih pozivov in izvajanja operacij:
	+ na MKGP oz. organom upravljanja skladov EKSRP, ESPR in ESRR smo oddali pobudo za spremembo določil Uredbe CLLD, ki otežujejo prijavo majhnim NVO: 1. priznavanje DDV kot upravičenega stroška, 2. opustitev zbiranja treh ponudb za stroške, ki so nižji od 5000 €, 3. uveljavljanje cene prostovoljnega dela na podlagi ZProst, 4. Opustitev omejitve prispevka v naravi na 10 % upravičenih stroškov. Zdaj ni več zbiranja treh ponudb za stroške, ki so nižji od 2000 €.
	+ sooblikovali metodologijo za spremljanje in zagotavljali podatke s terena
* Razvojnim agencijam smo zagotavljali informacije o NVO, potrebne za pripravo različnih razvojnih dokumentov (npr. TUS, Strategija razvoja mesta do 2030, Strategija LAS) in skupaj z njimi razvijali zamisli, kako povezati finance gospodarstva z idejami NVO, katere deležnike vključiti v načrtovanje regionalnega razvoja …
* Vodili smo Komisijo za razvoj NVO v MONM, ki je bila posvetovalno telo župana. Pripravljali smo predloge za izboljšanje povezave javnih razpisov za NVO in strateških usmeritev občine …
* Smo član Razvojnega sveta regije JV Slovenija, Regijske razvojne mreže, Strateškega sveta Svetovalnega središča Pokolpje.

**5. specifični cilj: Okrepiti usposobljenost koordinatorja regionalnega stičišča za organizacijski razvoj in s tem prispevati k njegovi trajnosti, stabilnosti in usposobljenosti za zagotavljanje storitev predvsem za NVO s potencialom**Za uspešnejše izvajanje storitev in aktivnosti projekta smo se zaposleni stičišču usposabljali na 8 vsebinskih področjih (komuniciranje, kanali komuniciranja, vodenje, moderiranje, strateški razvoj, zakonodaja, trženje):* Komunikacijska delavnica
* Kako učinkovito nevladniško komunicirati?
* Kako uspešno plasirati in obdržati proizvod/storitev na trgu?
* Kultura in gospodarstvo - sponzorstva
* Kako uspešno pristopiti h gospodarstvu
* Kako do uspešne prijave na razpis programa Evropa za državljane
* Zakon o NVO - predstavitev
* Razvoj in krepitev voditeljskih veščin
* Kako nagovoriti donatorje na FB
* Digitalni marketing: marketing sodobnega časa
* Usposabljanje Učinkovita pogajanja
* Coaching
* Individualno mentorstvo CNVOS

V okviru projekta smo izvajali storitve za potrebe NVO oz. lokalne skupnosti:* Regijska projektna pisarna
* Celostna podpora NVO:
	+ informiranje
	+ svetovanje (pravno, finančno, razpisi): uporabilo ga je 72 NVO v obsegu 621 ur
	+ izobraževanja/delavnice
	+ canvas
	+ izposoja tehnične opreme
 |